b'\n_START_ARTICLE_\nBetsson\n_START_SECTION_\nHistoria\n_START_PARAGRAPH_\nBetsson.comin tekninen kehitys aloitettiin vuonna 2001 ja huhtikuussa 2002 yritykselle my\xc3\xb6nnettiin vedonly\xc3\xb6ntilisenssi Isossa-Britanniassa. Sivusto avattiin toukokuussa 2002 englanniksi ja ruotsiksi. Kuukautta my\xc3\xb6hemmin Betsson oli ensimm\xc3\xa4isten yhti\xc3\xb6iden joukossa avaamassa Live -vedonly\xc3\xb6nnin Pelaajap\xc3\xb6rssiss\xc3\xa4\xc3\xa4n. Vuonna 2003 pelien mainonta kohdistettiin my\xc3\xb6s Suomeen ja Saksaan. Samana vuonna Betsson Casino aloitti toimintansa tarjoten yli 20 kasinopeli\xc3\xa4. Vuonna 2004 uusia maita olivat Norja ja T\xc5\xa1ekki. Hein\xc3\xa4kuussa Betsson Pokeri avattiin Ongamen yli kuuden miljoonan pelaajan verkossa._NEWLINE_Maaliskuussa 2005 Betssonilla oli yli 100\xc2\xa0000 rekister\xc3\xb6itynytt\xc3\xa4 pelaajaa. Yhti\xc3\xb6 kasvoi voimakkaasti ja toiminta laajeni my\xc3\xb6s  Turkiin, Islantiin ja Tanskaan. Huhtikuussa Betssonista tuli Tukholman p\xc3\xb6rssiss\xc3\xa4 listatun Cherryf\xc3\xb6retagen AB:n kokonaan omistama tyt\xc3\xa4ryhti\xc3\xb6. Cherryf\xc3\xb6retagenilla oli yli 40-vuotinen kokemus kasinopeleist\xc3\xa4 sek\xc3\xa4 pelitoiminnasta y\xc3\xb6kerhoissa ja pelipisteiss\xc3\xa4 useassa eri maassa. Loppuvuonna lanseerattiin urheiluvedonly\xc3\xb6nti sek\xc3\xa4 mobiilipokeri jossa pelaaja pystyy pelaamaan t\xc3\xa4sm\xc3\xa4lleen samoja pelej\xc3\xa4 kuin internetiss\xc3\xa4kin._NEWLINE_Tammikuussa 2006 Betssonilla oli jo yli 400\xc2\xa0000 rekister\xc3\xb6itynytt\xc3\xa4 asiakasta. Kes\xc3\xa4kuussa samana vuonna oli vuorossa viidennen pelikokonaisuuden, Trio raaputusarvan lanseeraaminen. Samoihin aikoihin Betssonin p\xc3\xa4\xc3\xa4konttori muutti Lontoosta Maltalle. Joulukuussa Betsson lanseerasi Turkkilaisen Pokerin ja arvostettu nettimedia Internetworld valitsi Betssonin parhaaksi urheiluvedonly\xc3\xb6ntisivuksi._NEWLINE_Maaliskuussa 2007 Betsson lanseerasi Bingon Ruotsin markkinoille sek\xc3\xa4 lojaliteettiohjelman bonuspisteineen kaikille asiakkailleen. Toukokuussa 2007 avattiin Live -vedonly\xc3\xb6nti Urheiluvedonly\xc3\xb6nniss\xc3\xa4. Betsson avasi uusia maita, mukaan liittyiv\xc3\xa4t Ranska, Kreikka, Italia ja Espanja._NEWLINE_Finanssivedonly\xc3\xb6nti (kelluvilla, ajantasaisilla OMX-kertoimilla) lanseerattiin lokakuussa 2007 nimell\xc3\xa4 Betsson Trader. Viihdepelit avattiin yhdeks\xc3\xa4nten\xc3\xa4 tuotteena joulukuussa 2007._NEWLINE_Talvella 2008 rekister\xc3\xb6ityneiden asiakkaiden m\xc3\xa4\xc3\xa4r\xc3\xa4 ylitti miljoonan rajan. Maantieteellinen laajentuminen jatkui Etel\xc3\xa4-Amerikkaan ja toiminta aloitettiin Perussa. Huhtikuussa vuorossa olivat Euroopan maat Serbia ja Alankomaat._NEWLINE_Toukokuussa 2008 Betsson avasi t\xc3\xa4ysin Euroopan unionin lakien mukaisen vedonly\xc3\xb6ntipisteen Tukholman keskustaan haastaen yhdell\xc3\xa4 myym\xc3\xa4l\xc3\xa4ll\xc3\xa4 Svenska Spelin monopoliverkoston tuhannet myym\xc3\xa4l\xc3\xa4t._NEWLINE_Elokuussa 2008 Betsson nimettiin maailman kymmenen parhaimman pelisivuston joukkoon peliyhti\xc3\xb6iden rahoittaman E-gaming Reviewn raportissa. Nousu oli huimaa, Betssonin ollessa viel\xc3\xa4 vuonna 2007 sijalla 35. Raadin mukaan Betsson on turvallinen, graafisesti n\xc3\xa4ytt\xc3\xa4v\xc3\xa4 ja toimiva t\xc3\xa4yden palvelun peliyhti\xc3\xb6._NEWLINE_2012 Betsson jatkoi edelleen kasvua kun he ostivat Betsafen sek\xc3\xa4 Nordic Gaming Groupin (NGG) omistukseensa. NGG omistaa Nordicbetin, Tobetin sek\xc3\xa4 Triobetin br\xc3\xa4ndit. Kauppasumma NGG:n kanssa oli 65 miljoonaa euroa. Betsson piti lehdist\xc3\xb6tilaisuuden 18.4.2012 keskiviikkona.'